Forslag til EUROPA-PARLAMENTETS OG RÅDETS DIREKTIV om ændring af Rådets direktiv 92/58/EØF, 92/85/EØF, 94/33/EF, 98/24/EF og Europa-Parlamentets og Rådets direktiv 2004/37/EF for at tilpasse dem til forordning (EF) nr. 1272/2008 om klassificering, mærkning og emballering af stoffer og blandinger /* COM/2013/0102 final - 2013/0062 (COD) */





BEGRUNDELSE 1. Baggrund for forslaget Begrundelse og formål Artikel 153, stk. 1, litra a), i traktaten om Den Europæiske Unions funktionsmåde ("TEUF") fastlægger, at Unionen skal støtte og supplere medlemsstaternes indsats til "forbedring af især arbejdsmiljøet for at beskytte arbejdstagernes sikkerhed og sundhed". I henhold til artikel 153, stk. 2, i TEUF kan Kommissionen foreslå direktiver, hvori der fastsættes minimumsforskrifter, der skal gennemføres gradvis under hensyn til de vilkår og tekniske bestemmelser, der gælder i hver af medlemsstaterne. På grundlag af disse retlige bestemmelser er der vedtaget en ramme for passende sikkerhed og sundhed på arbejdspladsen med henblik på at beskytte arbejdstagernes sikkerhed og sundhed mod risici som følge af eksponering for kemikalier på arbejdspladsen. Efter vedtagelsen af Europa-Parlamentets og Rådets forordning (EF) nr. 1272/2008 om klassificering, mærkning og emballering af stoffer og blandinger[1], der gennemfører FN's globale harmoniserede system for klassificering og mærkning af kemikalier ("GHS")[2] i Den Europæiske Union, skal visse aspekter af denne retlige ramme tilpasses. Direktiv 92/58/EØF[3], 92/85/EØF[4], 94/33/EF[5], 98/24/EF[6] og 2004/37/EF[7] indeholder henvisninger til EU-lovgivningen om kemisk klassificering og mærkning. Hvis disse direktiver fortsat skal fungere effektivt, er det nødvendigt, at de tilpasses til de nye bestemmelser på dette område. Derfor er formålet med dette direktiv at ajourføre både henvisninger og terminologi i de fem ovennævnte direktiver for at bringe dem i overensstemmelse med den gældende EU-lovgivning om kemisk klassificering og mærkning. I den forbindelse påkræves ingen ændringer i anvendelsesområdet eller beskyttelsesniveauet, som disse direktiver yder. Generel baggrund GHS er FN's system til at identificere farlige kemikalier og informere brugerne om tilknyttede farer ved hjælp af standardiserede symboler og påtegninger på emballage, etiketter og sikkerhedsdatablade. Efter en succesrig afslutning på forhandlingerne om Kommissionens forslag vedtog Europa-Parlamentet og Rådet CLP-forordningen den 16. december 2008. Forordningen tilpasser den gældende EU-lovgivning til GHS og blev offentliggjort i Den Europæiske Unions Tidende den 31. december 2008. CLP-forordningen trådte i kraft den 20. januar 2009. Fristerne for klassificering i henhold til de nye regler er den 1. december 2010 for stoffer og den 1. juni 2015 for blandinger. CLP-forordningen erstatter på længere sigt de nuværende regler om klassificering, mærkning og emballering af kemikalier (direktiv 67/548/EØF) og præparater (direktiv 1999/45/EF) efter den overgangsperiode, der er omhandlet i artikel 61. CLP-forordningen forventes at fremme den globale samhandel og den harmoniserede formidling af oplysninger om farer, som er forbundet med kemikalierne, og fremme lovgivningsmæssig effektivitet. Den vil supplere REACH-forordningen[8]. Gennemførelsen af GHS inden for Den Europæiske Union gennem CLP-forordningen vil kræve, at virksomhederne klassificerer, mærker og emballerer deres stoffer og blandinger korrekt, før de bringes i omsætning, efter en overgangsperiode, i hvilken de to systemer, CLP-forordningen og rækken af direktiver om stoffer og præparater, vil gælde side om side. Formålet er at beskytte arbejdstagerne, forbrugerne og miljøet i form af mærkning og angivelse af de potentielle skadelige virkninger ved kemikalier. Sikkerhedsdatabladene fra leverandører af kemikalier er en vigtig kilde til information for arbejdsgivere og arbejdstagere. Overgangsordningerne vil også dække de lovgivningsmæssige krav, der gælder for sikkerhedsdatablade, som nu er reguleret i artikel 31 i REACH-forordningen. Ovennævnte fem direktiver bør ændres for at ajourføre henvisningerne til ovennævnte EU-lovgivning om kemisk klassificering og mærkning uden ændringer af anvendelsesområdet eller beskyttelsesniveauet, som disse direktiver yder. Overensstemmelse med andre EU-politikker og -mål Dette forslag vedrører nøgleaktionen om arbejdets kvalitet og arbejdsvilkårene identificeret i flagskibsinitiativet "En dagsorden for nye kvalifikationer og job"[9]. Forslaget er i overensstemmelse med målsætningerne for Den Europæiske Unions øvrige politikker, bl.a. hvad angår forbedring af EU-retten med det formål at gøre den afledte EU-ret klarere og mere forståelig, aktuel og brugervenlig til glæde for bl.a. borgere og erhvervsliv. 2. Resultat af høring af interesserede parter og konsekvensanalyser Høring af interesserede parter - Høring af Det Rådgivende Udvalg for Sikkerhed og Sundhed på Arbejdspladsen i overensstemmelse med Rådets afgørelse af 22. juli 2003 om nedsættelse af udvalget[10]. Udvalget vedtog sin udtalelse den 1. december 2011. - Høring af arbejdsmarkedets parter i overensstemmelse med artikel 154, stk. 2 og 3, i TEUF. Den første høring (artikel 154, stk. 2, i TEUF) fandt sted mellem den 9. december 2009 og den 26. marts 2010. Den anden høring (artikel 154, stk. 3, i TEUF) fandt sted mellem den 17. januar og den 17. marts 2011. Resultatet kan sammenfattes som følger: · Fem ud af de seks af arbejdsmarkedets parter, som reagerede, er indforstået med indholdet af det påtænkte lovgivningsmæssige initiativ. · Flertallet af respondenterne var indforstået med ét ændringsdirektiv. En af arbejdstagernes repræsentanter foreslog, at de nødvendige ændringer bør ske særskilt og ikke ved hjælp af et enkelt ændringsdirektiv, da to af de fem pågældende direktiver for øjeblikket er ved at blive revideret af andre årsager. · En tilgang, som omfatter opretholdelse af en formel tilknytning til EU's kemiske klassifikationssystem (CLP-forordningen), foretrækkes almindeligvis. · Arbejdsmarkedets parter er tilhængere af supplerende ikke-bindende foranstaltninger, der kan hjælpe arbejdstagere og arbejdsgivere med at forstå de spørgsmål om sikkerhed og sundhed på arbejdspladsen, der følger af de nye krav til kemisk klassificering, mærkning og emballering. Forklarende vejledning, især for SMV'er, anses for at være nyttig. Kommissionen har i samarbejde med Det Rådgivende Udvalg for Sikkerhed og Sundhed på Arbejdspladsen udarbejdet vejledende materiale, som vil blive offentliggjort i nær fremtid. · Ingen af arbejdsmarkedets parter ønskede at indlede en dialog om spørgsmålet. Konsekvensanalyser De foreslåede ændringer af de fem ovennævnte direktiver opretholder det nuværende beskyttelsesniveau for arbejdstagerne, uden at yderligere krav bliver indført. Således skaber de foreslåede ændringer ikke nogen betydelig indvirkning, som kræver, at der udføres en formel konsekvensanalyse. En fuldstændig konsekvensanalyse vedrørende den vigtigste lovtekst, Europa-Parlamentets og Rådets forordning (EF) nr. 1272/2008 om klassificering, mærkning og emballering af stoffer og blandinger, blev præsenteret i 2007[11]. 3. Juridiske aspekter af forslaget Oversigt over de foreslåede foranstaltninger Ved forslaget ændres de relevante artikler og bilag til direktiv 92/58/EØF, 92/85/EØF, 94/33/EF, 98/24/EF og 2004/37/EF med henblik på at nå de mål, der er nævnt under punkt 1 ovenfor. Retsgrundlag Artikel 153, stk. 2, i TEUF. Nærhedsprincippet Nærhedsprincippet finder anvendelse, da forslaget vedrører et område, hvor Den Europæiske Union ikke har enekompetence, nemlig beskyttelse af sikkerheden og sundheden på arbejdspladsen for arbejdstagere. Målene for forslaget kan ikke i tilstrækkelig grad opfyldes af medlemsstaterne, eftersom bestemmelser i direktiver ikke kan ændres og ophæves på nationalt plan. Målene for forslaget kan kun opfyldes på EU-plan, da det indebærer ændring af en EU-retsakt, som finder anvendelse i øjeblikket, hvilket ikke kan gøres af medlemsstaterne selv. Nærhedsprincippet er overholdt, eftersom forslaget ændrer eksisterende EU-bestemmelser. Proportionalitetsprincippet Forslaget er i overensstemmelse med proportionalitetsprincippet. EU's minimumsforanstaltninger, der er nødvendige for at sikre den fortsatte effektivitet af den eksisterende politik, vil blive truffet uden at indføre yderligere krav. Reguleringsinstrument Foreslået retsakt: direktiv. Andre instrumenter ville ikke være hensigtsmæssige. Formålet er at ændre fem EU-direktiver, og det kan kun gøres ved at vedtage et nyt direktiv. 4. Virkninger for budgettet Forslaget har ingen konsekvenser for Unionens budget. 5. Yderligere information Forenkling Forslaget bidrager til forenkling af lovgivning ved at indføre passende proportionalitet og fleksibilitet. Ophævelse af gældende retsforskrifter Ikke relevant. Dette forslag indeholder kun ændringer til eksisterende direktiver. Det Europæiske Økonomiske Samarbejdsområde Den foreslåede retsakt omhandler et emne, der er omfattet af EØS-aftalen, og den bør derfor udstrækkes til at gælde i Det Europæiske Økonomiske Samarbejdsområde. Nærmere redegørelse for forslagets enkelte artikler Artikel 1 til 5 indfører de påkrævede ændringer i de relevante bestemmelser i direktiv 92/58/EØF, 92/85/EØF, 94/33/EF, 98/24/EF og 2004/37/EF med henblik på at tilpasse dem til henvisningerne til Europa-Parlamentets og Rådets forordning (EF) nr. 1272/2008 om klassificering, mærkning og emballering af stoffer og blandinger. Med hensyn til den ikke-udtømmende liste over agenser, der er anført i bilaget, del I, afsnit 3, i direktiv 94/33/EF, kan en nøjagtig korrelation mellem de allerede eksisterende og nye kemiske klassifikationssystemer ikke opnås. Forslaget udgør derfor en tilpasning, som kan medføre, at et begrænset antal yderligere stoffer falder inden for bilagets anvendelsesområde. Imidlertid tager de foreslåede ændringer sigte på at opretholde den politiske målsætning i artikel 7 i nærværende direktiv, som forbliver uændret. Artikel 6 og 7 vedrører gennemførelse, ikrafttrædelse og anvendelse af direktivet. Artikel 8 er en standardartikel, der afspejler den juridiske karakter af et direktiv. 2013/0062 (COD) Forslag til EUROPA-PARLAMENTETS OG RÅDETS DIREKTIV om ændring af Rådets direktiv 92/58/EØF, 92/85/EØF, 94/33/EF, 98/24/EF og Europa-Parlamentets og Rådets direktiv 2004/37/EF for at tilpasse dem til forordning (EF) nr. 1272/2008 om klassificering, mærkning og emballering af stoffer og blandinger EUROPA-PARLAMENTET OG RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 153, stk. 2, under henvisning til forslag fra Europa-Kommissionen, efter fremsendelse af udkast til lovgivningsmæssig retsakt til de nationale parlamenter, under henvisning til udtalelse fra Det Europæiske Økonomiske og Sociale Udvalg[12], under henvisning til udtalelse fra Regionsudvalget[13], efter den almindelige lovgivningsprocedure, og ud fra følgende betragtninger: (1) I henhold til artikel 153 i TEUF kan Europa-Parlamentet og Rådet, ved udstedelse af direktiver, vedtage minimumsforskrifter med henblik på at forbedre navnlig arbejdsmiljøet for at sikre et højere beskyttelsesniveau for arbejdstagernes sikkerhed og sundhed. I disse direktiver skal det undgås at pålægge administrative, finansielle og retlige byrder af en sådan art, at de hæmmer oprettelse og udvikling af små og mellemstore virksomheder. (2) I artikel 31, stk. 1, i Den Europæiske Unions charter om grundlæggende rettigheder, hedder det, at enhver arbejdstager har ret til sunde, sikre og værdige arbejdsforhold. (3) Ved Europa-Parlamentets og Rådets forordning (EF) nr. 1272/2008 af 16. december 2008 om klassificering, mærkning og emballering af stoffer og blandinger[14] er der fastsat et nyt system til klassificering og mærkning af stoffer og blandinger i EU på grundlag af det globale harmoniserede system for klassificering og mærkning af kemikalier (GHS) på internationalt plan inden for FN's Økonomiske Kommission for Europa. (4) Rådets direktiv 92/58/EØF af 24. juni 1992 om minimumsforskrifter for signalgivning i forbindelse med sikkerhed og sundhed under arbejdet[15], Rådets direktiv 92/85/EØF af 19. oktober 1992 om iværksættelse af foranstaltninger til forbedring af sikkerheden og sundheden under arbejdet for arbejdstagere som er gravide, som lige har født, eller som ammer[16], Rådets direktiv 94/33/EF om beskyttelse af unge på arbejdspladsen[17] og Rådets direktiv 98/24/EF om beskyttelse af arbejdstagernes sikkerhed og sundhed mod risici i forbindelse med kemiske agenser[18] samt Europa-Parlamentets og Rådets direktiv 2004/37/EF af 29. april 2004 om beskyttelse af arbejdstagerne mod risici for under arbejdet at være udsat for kræftfremkaldende stoffer eller mutagener under arbejdet[19] indeholder henvisninger til det tidligere klassificerings- og mærkningssystem. De bør derfor ændres for at tilpasse dem til det nye system, der er fastsat i forordning (EF) nr. 1272/2008. (5) Disse ændringer er nødvendige for at sikre den fortsatte effektivitet af ovennævnte direktiver. (6) Afsnit I, punkt 2, og afsnit II, punkt 1, i bilaget til direktiv 94/33/EF indeholder henvisninger til Rådets direktiv 90/679/EØF af 26. november 1990 om beskyttelse af arbejdstagerne mod farerne ved at være udsat for biologiske agenser under arbejdet[20] og Rådets direktiv 90/394/EØF af 28. juni 1990 om beskyttelse af arbejdstagerne mod farerne ved under arbejdet at være udsat for kræftfremkaldende stoffer på arbejdspladsen[21], som begge er ophævede. Disse henvisninger bør derfor erstattes af henvisninger til de relevante bestemmelser i Europa-Parlamentets og Rådets direktiv 2000/54/EF af 18. september 2000 om beskyttelse af arbejdstagerne mod farerne ved at være udsat for biologiske agenser under arbejdet[22] og Europa-Parlamentets og Rådets 2004/37/EF af 29. april 2004 om beskyttelse af arbejdstagerne mod risici for under arbejdet at være udsat for kræftfremkaldende stoffer eller mutagener under arbejdet[23]. (7) I overensstemmelse med artikel 154 i TEUF har Kommissionen hørt arbejdsmarkedets parter om de mulige retningslinjer for en EU-indsats på dette område. (8) Efter denne høring fandt Kommissionen en EU-indsats hensigtsmæssig og hørte på ny arbejdsmarkedets parter om indholdet af det påtænkte forslag, jf. artikel 154, stk. 3, i TEUF. (9) Efter denne anden høringsfase har arbejdsmarkedets parter ikke ønsket at indlede den proces, der kan føre til indgåelse af en aftale, jf. artikel 154 i TEUF — VEDTAGET DETTE DIREKTIV: Artikel 1 Ændringer af direktiv 92/58/EØF I direktiv 92/58/EØF foretages følgende ændringer: 1) Artikel 1, stk. 2, affattes således: "2. Dette direktiv finder ikke anvendelse på symboler til markedsføring af farlige stoffer og blandinger og farlige produkter og/eller udstyr, medmindre andre EU-bestemmelser udtrykkelig henviser hertil." 2) I bilag I, afsnit 12, ændres ordet "præparater" til "blandinger". 3) Bilag III ændres således: a) Afsnit 1 affattes således: "1. Beholdere, der anvendes på arbejdsstedet, og som indeholder kemiske stoffer eller blandinger, der er klassificeret som farlige i henhold til kriterierne for en af fareklasserne eller kategorierne 2.1 til 2.4, 2.6 og 2.7, 2.8 type A og B, 2.9, 2.10, 2.12, 2.13 kategori 1 og 2, 2.14 kategori 1 og 2, 2.15 type A til F, 3.1 til 3.6, 3.7 skadelige virkninger for seksuel funktion og forplantningsevnen eller for udviklingen, 3.8 andre virkninger end narkotiske virkninger, 3.9 og 3.10 i overensstemmelse med Europa-Parlamentets og Rådets forordning (EF) nr. 1272/2008 om klassificering, mærkning og emballering af stoffer og blandinger, og beholdere, der anvendes til oplagring af sådanne farlige stoffer og blandinger samt synlige rørsystemer, der indeholder eller leder farlige stoffer og blandinger, skal være forsynet med relevante piktogrammer i overensstemmelse med nævnte forordning." b) I afsnit 5 ændres ordet "præparater" til "blandinger". Artikel 2 Ændringer af direktiv 92/85/EØF I bilag I til direktiv 92/85/EØF foretages følgende ændringer: 1) Afsnit A, punkt 2, affattes således: "2. Biologiske agenser Biologiske agenser fra risikogruppe 2, 3 og 4 i henhold til artikel 2, nr. 2, 3 og 4, i direktiv nr. 2000/54/EØF[24], hvis det er erkendt, at disse agenser eller de terapeutiske foranstaltninger, der er nødvendige i forbindelse hermed, er farlige for den gravides og fosterets sundhed, og de endnu ikke er opført i bilag II." 2) Afsnit A, punkt 3, litra a), affattes således: "a) kemiske agenser mærket som kræftfremkaldende i kategori 1A, 1B, kimcellemutagene i kategori 1A eller 1B, reproduktionstoksiske i kategori 1A eller 1B eller reproduktionstoksiske som har virkninger på eller via amning i overensstemmelse med Europa-Parlamentets og Rådets forordning (EF) nr. 1272/2008 om klassificering, mærkning og emballering af stoffer og blandinger, hvis de endnu ikke er opført i bilag II" 3) Afsnit A, punkt 3, litra b), affattes således: "b) kemiske agenser, som er opført i bilag I til direktiv 2004/37/EF" 4) Afsnit B affattes således: "B. Processer Arbejdsprocesser som anført i bilag 1 til direktiv 2004/37/EF." Artikel 3 Ændringer af direktiv 94/33/EF I direktiv 94/33/EF foretages følgende ændringer: 1) Litra a) i afsnit I.2 i bilaget affattes således: "a) biologiske agenser i gruppe 3 og 4 som omhandlet i artikel 2, stk. 2 i Europa-Parlamentets og Rådets direktiv 2000/54/EF af 18. september 2000 om beskyttelse af arbejdstagerne mod farerne ved at være udsat for biologiske agenser under arbejdet (syvende særdirektiv i henhold til artikel 16, stk. 1, i direktiv 89/391/EØF)[25]." 2) Afsnit I.3 i bilaget affattes således: a) Litra a) affattes således: "a) stoffer og blandinger, der i henhold til Europa-Parlamentets og Rådets forordning (EF) nr. 1272/2008 om klassificering, mærkning og emballering af stoffer og blandinger er klassificeret under: – akut toksicitet, kategori 1, 2 og 3 – hudætsning, kategori 1A, 1B og 1C – brandfarlig gasser, kategori 1 og 2 – brandfarlig væsker, kategori 1 og 2 – eksplosiver, kategori "ustabile eksplosiver" eller gruppe 1.1, 1.2, 1.3 og 1.5 – specifik målorgantoksicitet (enkelt eksponering), kategori 1 og 2 – specifik målorgantoksicitet (gentaget eksponering), kategori 1 – respiratorisk sensibiliserende stoffer, kategori 1 – hudsensibiliserende stoffer, kategori 1 – kræftfremkaldende stoffer, kategori 1A og 1B – kimcellemutagener, kategori 1A og 1B – reproduktionstoksicitet, kategori 1A og 1B – øjenskader, kategori 1" b) Litra b) udgår. c) Litra c) udgår. d) Litra d) affattes således: "d) stoffer og blandinger, som er nævnt i artikel 2, litra a), nr. ii), i Europa-Parlamentets og Rådets direktiv 2004/37/EF af 29. april 2004 om beskyttelse af arbejdstagerne mod farerne ved under arbejdet at være udsat for kræftfremkaldende stoffer eller mutagener (sjette særdirektiv i henhold til artikel 16, stk. 1, i Rådets direktiv 89/391/EØF)." 3) Afsnit II.1 i bilaget affattes således: "1. Processer og arbejde, der er anført i bilag I til direktiv 2004/37/EF." Artikel 4 Ændringer af direktiv 98/24/EF I direktiv 98/24/EF foretages følgende ændringer: 1) I artikel 2, litra b) foretages følgende ændringer: a) Nr. i) affattes således: "i) enhver kemisk agens, som i henhold til forordning (EF) nr. 1272/2008 opfylder kriterierne for klassificering i en af fareklasserne eller -kategorierne 2.1 til 2.4, 2.6 og 2.7, 2.8 type A og B, 2.9, 2.10, 2.12, 2.13 kategori 1 og 2, 2.14 kategori 1 og 2, 2.15 type A til F, 3.1 til 3.6, 3.7 skadelige virkninger for seksuel funktion og forplantningsevnen eller for udviklingen, 3.8 andre virkninger end narkotiske virkninger, 3.9 og 3.10, uanset om denne kemisk agens er klassificeret i henhold til nævnte forordning" b) Nr. ii) udgår. c) Nr. iii) affattes således: "iii) enhver kemisk agens, som uden at opfylde kriterierne for klassificering som farlig i henhold til nr. i) på grund af sine fysiske, kemiske eller toksikologiske egenskaber og den måde, hvorpå den anvendes eller forekommer på arbejdspladsen, kan udgøre en risiko for arbejdstagernes sikkerhed og sundhed, herunder enhver kemisk agens, for hvilken der er fastsat en grænseværdi for erhvervsmæssig eksponering i henhold til artikel 3." 2) Artikel 4, stk. 1, andet led, affattes således: "— oplysninger om sikkerhed og sundhed, der skal gives af leverandøren (f.eks. det relevante sikkerhedsdatablad i overensstemmelse med bestemmelserne i forordning (EF) nr. 1907/2006[26])" 3) Artikel 8, stk. 1, fjerde led, affattes således: "— adgang til de sikkerhedsdatablade, der er tilvejebragt af leverandøren i henhold til artikel 31 i forordning (EF) nr. 1907/2006," 4) Artikel 8, stk. 3, affattes således: "3. Medlemsstaterne kan træffe de nødvendige foranstaltninger til sikring af, at arbejdsgiverne, hvis de anmoder herom, af fortrinsvis producenten eller leverandøren kan få alle de oplysninger om farlige kemiske agenser, der er påkrævet for at kunne anvende artikel 4, stk. 1, i nærværende direktiv, i det omfang der i forordning (EF) nr. 1272/2008 ikke er fastsat nogen pligt til at give oplysninger." Artikel 5 Ændringer af direktiv 2004/37/EF I direktiv 2004/37/EF foretages følgende ændringer: 1) Artikel 1, stk. 4, affattes således: "4. For så vidt angår asbest, der er omfattet af direktiv 2009/148/EF, gælder nærværende direktivs bestemmelser, hvis de giver større beskyttelse af sikkerhed og sundhed under arbejdet." 2) I artikel 2 foretages følgende ændringer: a) Litra a) affattes således: "a) "Kræftfremkaldende stof": i) et stof eller en blanding, der opfylder kriterierne for klassificering som kræftfremkaldende i kategori 1A eller 1B som fastsat i bilag I til forordning (EF) nr. 1272/2008 ii) et stof, en blanding eller en proces, der er nævnt i bilag I til nærværende direktiv, samt et stof eller en blanding, der frigøres under en i samme bilag omhandlet proces." b) Litra b), nr. i) affattes således: "b) "Mutagen": i) et stof eller en blanding, der opfylder kriterierne for klassificering som et kimcellemutagen i kategori 1A eller 1B som fastsat i bilag I til forordning (EF) nr. 1272/2008" Artikel 6 Gennemførelse 1) Medlemsstaterne sætter de nødvendige love og administrative bestemmelser i kraft for at efterkomme dette direktiv senest den […]. De tilsender straks Kommissionen disse love og bestemmelser. Lovene og bestemmelserne skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne. 2) Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv. Artikel 7 Ikrafttrædelse og anvendelse Dette direktiv træder i kraft på tyvendedagen efter offentliggørelsen i Den Europæiske Unions Tidende. Artikel 8 Dette direktiv er rettet til medlemsstaterne. Udfærdiget i Bruxelles, den […]. På Europa-Parlamentets vegne På Rådets vegne Formand Formand [1] Europa-Parlamentets og Rådets forordning (EF) nr. 1272/2008 af 16. december 2008 om klassificering, mærkning og emballering af stoffer og blandinger og om ændring og ophævelse af direktiv 67/548/EØF og 1999/45/EF og om ændring af forordning (EF) nr. 1907/2006 (EUT L 353 af 31.12.2008, s. 1) ("CLP-forordningen"). [2] Det globale harmoniserede system for klassificering og mærkning af kemikalier er et harmoniseret grundlag for globalt ensartede fysiske, miljømæssige og sundheds- og sikkerhedsmæssige oplysninger om farlige kemiske stoffer og blandinger. I den gennemførselsplan, som blev vedtaget i Johannesburg den 4. september 2002 på verdenstopmødet om bæredygtig udvikling, opfordres landene til at gennemføre det harmoniserede system hurtigst muligt med henblik på at gøre det fuldt ud operationelt inden 2008. [3] Rådets direktiv 92/58/EØF af 24. juni 1992 om minimumsforskrifter for signalgivning i forbindelse med sikkerhed og sundhed under arbejdet (niende særdirektiv i henhold til artikel 16, stk. 1, i direktiv 89/391/EØF) (EFT L 245, 26.8.1992, s. 23). [4] Rådets direktiv 92/85/EØF af 19. oktober 1992 om iværksættelse af foranstaltninger til forbedring af sikkerheden og sundheden under arbejdet for arbejdstagere, som er gravide, som lige har født, eller som ammer (tiende særdirektiv i henhold til artikel 16, stk. 1, i direktiv 89/391/EØF) (EFT L 348 af 28.11.1992, s. 1). [5] Rådets direktiv 94/33/EF af 22. juni 1994 om beskyttelse af unge på arbejdspladsen (EFT L 216 af 20.8.1994, s. 12). [6] Rådets direktiv 98/24/EF af 7. april 1998 om beskyttelse af arbejdstagernes sikkerhed og sundhed under arbejdet mod risici i forbindelse med kemiske agenser (fjortende særdirektiv i henhold til direktiv 89/391/EØF, artikel 16, stk. 1) (EFT L 131 af 5.5.1998, s. 11). [7] Europa-Parlamentets og Rådets direktiv 2004/37/EF af 29. april 2004 om beskyttelse af arbejdstagerne mod risici for under arbejdet at være udsat for kræftfremkaldende stoffer eller mutagener (sjette særdirektiv i henhold til artikel 16, stk. 1, i Rådets direktiv 89/391/EØF) (EUT L 158 af 30.4.2004, s. 50). [8] Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF. [9] Meddelelse fra Kommissionen til Europa-Parlamentet, Rådet, Det Europæiske Økonomiske og Sociale Udvalg og Regionsudvalget – En dagsorden for nye kvalifikationer og job: et europæisk bidrag til fuld beskæftigelse (KOM(2010) 682). [10] Rådets afgørelse af 22. juli 2003 om nedsættelse af et rådgivende udvalg for sikkerhed og sundhed på arbejdspladsen (EUT C 218 af 13.9.2003, s. 1). [11] Forslag til Europa-Parlamentets og Rådets forordning om klassificering, mærkning og emballering af stoffer og blandinger og om ændring af direktiv 67/548/EØF og forordning (EF) nr. 1907/2006. Konsekvensanalyse. KOM(2007) 355 endelig. [12] EUT C , , s. . [13] EUT C , , s. . [14] EUT L 353 af 31.12.2008, s. 1. [15] EFT L 245 af 26.8.1992, s. 23. [16] EFT L 348 af 28.11.1992, s. 1. [17] EFT L 216 af 20.8.1994, s. 12. [18] EFT L 131 af 5.5.1998, s. 11. [19] EUT L 158 af 30.4.2004, s. 50. [20] EFT L 374 af 31.12.1990, s. 1. [21] EFT L 196 af 23.7.1990, s. 1. [22] EFT L 262 af 17.10.2000, s. 21. [23] EUT L 158 af 30.4.2004, s. 50. [24] EFT L 262 af 17.10.2000, s. 21. [25] EFT L 262 af 17.10.2000, s. 21. [26] EUT L 396 af 30.12.2006, s. 1.